އަދި އަނިޔާވެރިކަމުން ދުރުވުމަށް ނަޞޭޙަތްތެރި ވަމެވެ. އެހެނީ ޤުދްސީ ހަދީޘެއްފައި މާތް ﷲ ވަހީކުރައްވަނީ މިފަދައިންނެވެ. يا عبادي! إني حرمت الظلم على نفسي، وجعلته بينكم محرماً فلا تظالموا  رواه مسلم (2577)، މާނައީ  އޭ ތިމަންރަސްކަލާނގެ އަޅުތަކުންނޭވެ! ހަމަކަށަވަރުން އަނިޔާވެރިކަންވަނީ ތިމަންރަސްކަލާނގެ ޛާތުފުޅަށް ޙަރާމްކުރައްވާފައެވެ. އަދި އެއީ ތިޔަބައިމީހުންގެ ތެރޭގައިވެސް ޙަރާމްކަމެއްކަމުގައި ތިމަންރަސްކަލާނގެ ލެއްވީމުއެވެ. ފަހެ ތިޔަބައިމީހުން އެއްބަޔަކު އަނެއް ބަޔަކަށް އަނިޔާވެރިނުވާށެވެ! ކީރިތި ރަސޫލާ صلى الله عليه وسلم ޙަދީޘްކުރެއްވިއެވެ. اتقوا الظلم؛ فإن الظلم ظلمات يوم القيامة رواه مسلم (2578). މާނައީ  ތިޔަބައިމީހުން އަނިޔާވެރިކަމުން ރައްކާތެރިވެތިބޭހުށިކަމެވެ! ފަހެ އެހެނީ އަނިޔާވެރިކަން ޤިޔާމަތް ދުވަހުންވާހުށީ އަނދިރިކަމެއްކަމުގައެވެ.